CELEX: 32015D0117
Language: sk
Date: 2015-01-26 00:00:00
Title: Vykonávacie rozhodnutie Rady (SZBP) 2015/117 z  26. januára 2015 , ktorým sa vykonáva rozhodnutie 2013/255/SZBP o reštriktívnych opatreniach voči Sýrii

27.1.2015   
            
            
               SK
            
            
               Úradný vestník Európskej únie
            
            
               L 20/85
            
         VYKONÁVACIE ROZHODNUTIE RADY (SZBP) 2015/117
   z 26. januára 2015,
   ktorým sa vykonáva rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1), a najmä na jeho článok 30 ods. 1,
   keďže:
   
               (1)
            
            
               Rada 31. mája 2013 prijala rozhodnutie 2013/255/SZBP.
            
         
               (2)
            
            
               Všeobecný súd Európskej únie rozsudkami z 13. novembra 2014 vo veciach T-653/11, T-654/11 a T-43/12 zrušil rozhodnutie Rady o zaradení Aimana Jabera, Khaleda Kaddoura, Mohammeda Hamchoa a Hamcho International na zoznam osôb a subjektov, na ktoré sa vzťahujú reštriktívne opatrenia, uvedený v prílohe I k rozhodnutiu 2013/255/SZBP.
            
         
               (3)
            
            
               Aiman Jaber, Khaled Kaddour, Mohammed Hamcho a Hamcho International by sa na základe nových odôvodnení mali znova zaradiť na zoznam osôb a subjektov, na ktoré sa vzťahujú reštriktívne opatrenia.
            
         
               (4)
            
            
               Rozhodnutie 2013/255/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2013/255/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 26. januára 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Ú. v. EÚ L 147, 1.6.2013, s. 14.
   
      PRÍLOHA
      Do zoznamu osôb a subjektov uvedeného v prílohe I k rozhodnutiu 2013/255/SZBP sa dopĺňajú tieto osoby a subjekt.
      1.   ZOZNAM FYZICKÝCH A PRÁVNICKÝCH OSÔB, SUBJEKTOV ALEBO ORGÁNOV PODĽA ČLÁNKOV 27 A 28
      
      A.   OSOBY
      
                   
               
               
                  Meno
               
               
                  Identifikačné údaje
               
               
                  Dôvody
               
               
                  Dátum zaradenia do zoznamu
               
            
                  18.
               
               Mohammed (
                     ) Hamcho (
                     )
               
                  Dátum narodenia: 20. mája 1966.
                  číslo pasu: N 002954347
               
               
                  Významný sýrsky podnikateľ, majiteľ Hamcho International, ktorý má blízke vzťahy s kľúčovými predstaviteľmi sýrskeho režimu, ako sú napríklad prezident Baššár al-Asad a Maher al-Asad.
                  Od marca 2014 zastával pozíciu predsedu pre oblasť Číny v rámci bilaterálnych obchodných rád a na túto pozíciu ho vymenoval minister hospodárstva Khodr Orfali.
                  Mohammed Hamcho získava výhody od režimu a poskytuje mu podporu a je v spojení s osobami, ktoré získavajú od režimu výhody a podporujú ho.
               
               
                  27.1.2015
               
            
                  28.
               
               Khalid (
                     ) (alias Khaled) Qaddur (
                     ) (alias Qadour, Qaddour, Kaddour)
               
                   
               
               
                  Významný sýrsky podnikateľ, ktorý má blízke vzťahy s Maher al-Asadom, kľúčovou postavou sýrskeho režimu.
                  Khalid Qaddur získava výhody od režimu a poskytuje mu podporu a je v spojení s osobami, ktoré získavajú od režimu výhody a podporujú ho.
               
               
                  27.1.2015
               
            
                  33.
               
               Ayman (
                     ) Jabir (
                     ) (alias Aiman Jaber)
               
                  Miesto narodenia: Lattakia
               
               
                  Významný sýrsky podnikateľ, ktorý má blízke vzťahy s kľúčovými predstaviteľmi sýrskeho režimu, ako sú napríklad Maher al-Asad a Rami Makhlouf.
                  Režim podporoval aj sprostredkovaním dovozu ropy do Sýrie od spoločnosti Overseas Petroleum Trading prostredníctvom svojej spoločnosti El Jazireh.
                  Ayman Jabir získava výhody od režimu a poskytuje mu podporu a je v spojení s osobami, ktoré získavajú od režimu výhody a podporujú ho.
               
               
                  27.1.2015
               
            B.   SUBJEKTY
      
                   
               
               
                  Meno
               
               
                  Identifikačné údaje
               
               
                  Dôvody
               
               
                  Dátum zaradenia do zoznamu
               
            
                  3.
               
               
                  Hamcho International
                  (alias Hamsho International Group)
               
               
                  
                              Baghdad Street,
                           
                        
                              PO Box 8254
                           
                        
                              Damascus
                           
                        
                              Tel. 963 112316675
                           
                        
                              Fax 963 112318875
                           
                        
                              Webová stránka: www.hamshointl.com
                           
                        
                              E-mail: info@hamshointl.coma hamshogroup@yahoo.com
                           
                        
               
                  Hamcho International je veľká sýrska holdingová spoločnosť, ktorú vlastní Mohammed Hamcho.
                  Hamcho International získava výhody od režimu a poskytuje mu podporu a je spojená s osobou, ktorá od režimu získava výhody a podporuje ho.
               
               
                  27.1.2015